এপ্রিলেই চালু হতে পারে এসপ্ল্যানেড থেকে শিয়ালদা পর্যন্ত মেট্রোরেল যাত্রা

ওয়েবডেস্ক: মেট্রোযাত্রীদের (Metro passenger) জন্য সুখবর। অপেক্ষা অবসান হতে চলেছে। এপ্রিলেই চালু হয়ে যেতে পারে এসপ্ল্যানেড (Esplanade) থেকে শিয়ালদা (Sealdah) পর্যন্ত মেট্রোরেলের যাত্রা। এমনটাই খবর পাওয়া গেছে সূত্র মারফত। আগামী ২৪ এপ্রিল প্রধানমন্ত্রী মোদির (Narndra Modi) হাত ধরে এই যাত্রার শুভ সূচনা হতে পারেন। ভার্চুয়ালি উদ্বোধন (Virtual Inauguration) করবেন প্রধানমন্ত্রী।

শিয়ালদা ও এসপ্ল্যানেড দুটিই অত্যন্ত ব্যস্ততম জংশন। অফিস থেকে ব্যবসায়ীদের বেশি আনাগোনা এই পথ ধরেই। ফলে এসপ্ল্যানেড থেকে শিয়ালদহ পর্যন্ত যাত্রা শুরু করলে যাতায়াত অনেক সহজ হবে।

আরও পড়ুন: রায় মেনে নিতে পারছি না: মমতা

মেট্রোর সূত্রের খবর, এখনও পর্যন্ত এই পথের ‘সিআরএস’ বা কমিশন অফ রেলওয়ে সেফটি (Commission of Railway Safety) পরীক্ষা হয়নি। কিন্তু দ্রুত এই পরীক্ষার এবং ইন্ডিপেন্ডেন্ট সেফটি অ্যাসেসমেন্ট বা আইএসএ-এর জন্যও অনুমোদন মিলবে। উদ্বোধনের কিছুদিন পর থেকে যাত্রা শুরু হবে।

হাওড়া থেকে সেক্টর ফাইভ পর্যন্ত ইস্ট-ওয়েস্ট মেট্রোরেল ইতিমধ্যেই সেক্টর ফাইভ থেকে শিয়ালদহ এবং হাওড়া ময়দান থেকে এসপ্ল্যানেড পর্যন্ত চলাচল করছে। এসপ্ল্যানেড থেকে শিয়ালদহ, এই মেট্রোপথ গিয়েছে বৌবাজার হয়ে। ২০১৯ সালের আগস্ট মাসে বৌবাজার এলাকায় মেট্রোর সুড়ঙ্গপথে মাটি ধসে যায়, ফলে কিছু বাড়ি হেলে যায়, বাড়ি ভেঙে পড়ার ঘটনাও ঘটে। জরুরি ভিত্তিতে এলাকা থেকে বাসিন্দাদের নিরাপদে সরানো হয়। পরবর্তী সময় খুব সতর্কভাবে কাজ করে মেট্রো কর্তৃপক্ষ। রেললাইন পাতার কাজ সম্পন্ন হয়, সফলভাবে বৌবাজার থেকে এসপ্ল্যানেড পর্যন্ত মেট্রোর ট্রায়াল রান সম্পন্ন হয়।